ROMÂNIA
JUDETUL TIMIŞ							
MUNICIPIUL TIMISOARA
PRIMAR
SC2018-  8496   / 16 .04.2018

EXPUNERE DE MOTIVE  PRIVIND OPORTUNITATEA PROIECTULUI DE HOTĂRÂRE
Proiect de hotărâre privind aprobarea trecerii unui teren proprietatea Primăriei Municipiului Timișoara în domeniul public al Municipiului Timişoara în vederea realizării obiectivului de investiţii "Construire clădire cu destinația creșă în zona de nord a Municipiului Timișoara"

1. Descrierea situaţiei actuale:
          Terenul situat în str. Ion Ionescu de la Brad nr.1/E , înscris în CF 444152 Timișoara provenit  din  CF 403227, (CF vechi: 201576, C.F.vechi 141364 Timisoara), cu  nr. cad. 50619 ( nr. top vechi: 2190/2, 2191/1-2191/2, 2192/1/1/1/4/2-3/4; 2190/2, 2191/1-2191/2, 2192/1/7/2; 2193/1/1/1/1/2)  este  proprietatea Primăriei Municipiului Timișoara.  Direcției Generală de Urbanism și Dezvoltare Urbană a solicitat înscrierea  dreptului de proprietate publică asupra terenului respectiv, în vederea construirii unei creșe, investiția fiind aprobată în documentul justificativ pentru finanțarea din fonduri europene structurale. 

2. Schimbări preconizate și rezultate așteptate:
   Proiectul vizează asigurarea accesului la educaţia timpurie în vederea obținerii unor rezultate educaţionale mai bune în paralel cu  promovarea participării şi reintegrarea părinţilor pe piaţa muncii.

3. Alte informaţii :
          Parcela înscrisă în CF 444152 Timișoara, cu suprafața de 3715 mp, este  proprietatea Primăriei Municipiului Timișoara,  iar trecerea în domeniul public al Municipiului Timişoara se poate face cu respectarea prevederilor art. 8, alin. (1) din Legea nr. 213/1998 privind proprietatea publică şi regimul juridic al acesteia, prin hotărâre a Consiliului Local al Municipiului Timişoara. 
4. Concluzii:
           Urmare a celor prezentate mai sus, considerăm necesară și oportună aprobarea trecerii terenului situat în str. Ion Ionescu de la Brad nr.1/E , înscris în CF 444152 Timișoara, proprietatea Primăriei Municipiului Timișoara în domeniul public al Municipiului Timişoara în vederea realizării obiectivului de investiţii "Construire clădire cu destinația creșă în zona de nord a Municipiului Timișoara".

ROMÂNIA								
JUDETUL TIMIŞ							  
MUNICIPIUL TIMISOARA
DIRECTIA CLADIRI, TERENURI SI DOTARI DIVERSE		
BIROUL CLĂDIRI TERENURI
SC2018-5594 /16.04.2018
					     

RAPORT DE SPECIALITATE
privind aprobarea trecerii unui teren proprietatea Primăriei Municipiului Timișoara în domeniul public al Municipiului Timişoara în vederea realizării obiectivului de investiţii "Construire clădire cu destinația creșă în zona de nord a Municipiului Timișoara" 
              Având în vedere Expunerea de motive nr. SC2018 -                /  .04.2018  a Primarului Municipiului Timișoara și Proiectul de hotărâre privind aprobarea trecerii unui teren proprietatea Primăriei Municipiului Timișoara în domeniul public al Municipiului Timişoara în vederea realizării obiectivului de investiţii "Construire clădire cu destinația creșă în zona de nord a Municipiului Timișoara",  facem următoarele precizări:
            Primăria Municipiului Timișoara este proprietara terenului situat în str. Ion Ionescu de la Brad nr.1/E , înscris în CF 444152 Timișoara provenit  din  CF 403227, (CF vechi: 201576, C.F.vechi 141364 Timisoara), cu  nr. cad. 50619 ( nr. top vechi: 2190/2, 2191/1-2191/2, 2192/1/1/1/4/2-3/4; 2190/2, 2191/1-2191/2, 2192/1/7/2; 2193/1/1/1/1/2) și suprafața de 3715 mp. 
            În conformitate cu prevederile Legii 213/1998 privind proprietatea publică şi regimul juridic al acesteia, art. 8, alin. (1) " Trecerea bunurilor din domeniul privat al statului sau al unităţilor administrativ-teritoriale în domeniul public al acestora, potrivit art. 7 lit. e), se face, după caz, prin hotărâre a Guvernului, a consiliului judeţean, respectiv a Consiliului General al Municipiului Bucureşti ori a consiliului local.”
	Direcţia Generală de Urbanism și Dezvoltare Urbană a solicitat prin adresa nr. SC2018-5594/09.03.2018  înscrierea dreptului de proprietate publică al Municipiului Timişoara asupra terenului respectiv. Biroul Proiecte Diverse intenționează să depună proiectul pentru finanțare prin Programul Operațional 2014-2020, Axa prioritară 4, Prioritatea de Investiții 4.4, Obiectiv specific 4.4, iar una din condițiile aprobării proiectului este ca terenul să fie domeniu public al Municipiului Timișoara.
	În prezent  pe  terenul respectiv nu se află construcţii, nu este branşat la utilităţi şi nu are acces la drum. Se doreşte construirea unei creşe funcţionale care să asigure 110 locuri pentru copii, să fie racordată la utilităţile necesare şi cu acces la drum. Suprafața construită propusă a creșei este de maxim de 1480 mp, iar suprafata desfășurată este de minim de 2.000 mp.
            De asemenea, se propune amenajarea cu alei de acces, spaţii verzi, loc de joacă şi locuri de parcare. Prin proiect se vor propune soluţii tehnice, dotări şi materiale în conformitate cu legislaţia privitoare la protecţia mediului, protecţia împotriva incendiilor şi legislaţia privind instituţiile de învăţământ antepreşcolar. Se vor prevedea în proiect surse alternative de energie şi se va acorda importanţă reducerii consumului de energie şi reducerii emisiilor de gaze cu efect de seră.
Terenul respectiv nu face obiectul unor litigii pe rolul instanţelor de judecată, conform adresei Serviciului Juridic nr. SC2018-5594 / 11.04.2018 sau a unor dosare nesoluţionate de revendicare în baza Legii nr.18/1991, a Legii nr.1/2000 şi a Legii nr. 247 /2005, conform adresei cu nr. SC2018-5594 /22.03.2018 de la Compartiment Administrare Fond Funciar.
  Din evidențele Direcţiei Clădiri, Terenuri şi Dotări Diverse, Biroul Clădiri, rezultă că, la data prezentei, imobilul respectiv, nu figurează notificat în baza Legii nr.10/2001 şi nici în baza O.U.G. nr. 94/2000-privind retrocedarea unor imobile care au aparţinut cultelor religioase din România.
	În concluzie, propunem spre analiza Comisiilor din cadrul Consiliului Local al Municipiului Timişoara proiectul privind aprobarea trecerii terenului situat în str. Ion Ionescu de la Brad nr.1/E , înscris în CF 444152 Timișoara provenit  din  CF 403227, proprietatea Primăriei Municipiului Timișoara, în domeniul public al Municipiului Timişoara în vederea realizării obiectivului de investiţii "Construire clădire cu destinația creșă în zona de nord a Municipiului Timișoara". 
         Având în vedere prevederile legale expuse în prezentul raport, apreciem că proiectul de hotărâre menţionat mai sus îndeplinește condițiile pentru a fi supus dezbaterii și aprobării în plenul consiliului local. 

